Adama Barrow

Adama Barrow (født 16. februar 1965) er en gambisk politiker og forretningsmann, som 2. desember 2016 ble valgt til Gambias president. Han vant over Yahya Jammeh, som hadde vært president siden 1994. Barrow ble tatt i ed i Gambias ambassade i Senegal 19. januar 2017 mens den sittende presidenten nektet å gå av. Etter at han vendte tilbake til Gambia, ble han 19. februar 2017 innsatt i en seremoni på Independence Stadium i Bakau.

I november 2021 kunngjorde Barrow sitt kandidatur til presidentvalget i desember samme år. Barrow ble 5. desember 2021 erklært som vinner av valget etter å ha fått 53,2% av stemmene. Presidentperioden er på fem år.

Barrow er alumni fra blant annet Muslim Senior Secondary School i Banjul.

Referanser

Gambiske politikere
Fødsler i 1965
Personer fra Upper River Division